**CONVOCATÒRIA DE 3 AJUTS DE MOBILITAT INTERNACIONAL**

La Facultat de Química de la Universitat de Barcelona **convoca 3 ajuts de mobilitat,** dins del projecte *“Addressing food Security, Environmental stress and Water by promoting multidisciplinary Research EU And China Partnerships in science and business (SEW-REAP)”* per realitzar una estada de recerca al Guangzhou Institute of Geochemistry – Chinese Academy of Sciences (GIG-CAS) o al Joint Institute of Environmental Research and Education – South China Agricultural University (JIE-SCAU). Dos ajuts estan destinats a estudiants del grau de Química i l’altre a un estudiant del Màster en Enginyeria Ambiental.

Queden excloses d’aquesta convocatòria l’assistència a congressos i altres reunions de treball o coordinació.

La UB finançarà als estudiants seleccionats amb una dotació de **1.680 euros** mensuals dirigits a sufragar els costos de l’estada. Les estades hauran de tenir lloc entre **el 20 de setembre i el 20 de desembre de 2018.**

Per fer front a aquesta despesa, es destinarà un total de 15.120 € que anirà a càrrec de la convocatòria EuropeAid ICI+/2014/348-010.

**DURADA DE L’ESTADA:**

Es finançarà als estudiants seleccionats una estada màxima de 3 mesos.

**REQUISITS PER PARTICIPAR:**

* Estar matriculat en el grau de Química, amb un mínim de 210 ECTS superats, o en el Màster en Enginyeria Ambiental, durant el curs acadèmic 2017-2018.

**DOCUMENTS A PRESENTAR:**

* Sol·licitud de la convocatòria.
* Currículum Vitae (en format Europass) i expedient acadèmic.
* Carta de motivació de l’estudiant.
* Document que acrediti que el centre de destí accepta l’estudiant i el seu pla de treball.
* Pla de treball de l’estudiant.

**CRITERIS D’AVALUACIÓ:**

* Currículum Vitae (en format Europass). **3 punts**
* La vinculació del pla de treball amb la temàtica del projecte SEW-REAP que finança l’estada. **5 punts**
* L’exposició de motius de l’interès de fer l’estada al centre de destí. **2 punts**

**La Comissió de selecció estarà composada per la coordinadora a la UB del projecte** EuropeAid ICI+/2014/348-010, la responsable de relacions internacionals de la Facultat de Química i la responsable de l’Oficina d’Afers Generals de l’Administració de Centre de Física i Química, que elevaran la proposta de resolució al Degà de la Facultat de Química.

**TERMINI DE PRESENTACIÓ DE SOL·LICITUDS:**

* Els candidats tindran **fins el 04 de setembre de 2018** per presentar la seva sol·licitud amb la documentació requerida a qualsevol de les oficines de registre general de la UB, adreçant-la a l’Oficina de Relacions Internacionals de la Facultat de Química.

**RESOLUCIÓ:**

* El Degà de la Facultat de Química emetrà la resolució que es publicarà al web de la Facultat de Química en un termini màxim de 20 dies a comptar des del termini de presentació de sol·licituds, sens perjudici de la notificació personal als interessats.

Barcelona, 23 de juliol de 2018

Dr. Miquel Vidal Espinar

Degà

Facultat de Química